Diit 95
Cɔl nath palä kɛnɛ luth
1
Bia puanynɛ Kuoth Nhial kɛ diit,
bia këtnɛ Kuoth in la gääŋdan
diit tɛthkä lɔaac!
2
Wanɛ nhiamdɛ kɛ tɛ̈th lɔaac,
puanynɛ jɛ kɛ diit
tɛthä lɔaac!
3
Kɛ ɣöö Kuoth Nhial ɛ Kuoth
mi di̱t,
kä ɛ Kuäär mi di̱t ni jɛn
wi̱i̱ kuthni diaal.
4
Kä gua̱th tin lueŋ piny
kɛ nyinkɛ,
kä pääm tin ba̱r ba̱a̱r
kɛ nyinkɛ bä.
5
Kä yier ɛ duŋdɛ kɛ ɣöö
lätdɛ jɛn,
kä mun in kööt lätdɛ jɛn
nikɛ tetkɛ.
6
Kua ben, bia ka̱mnɛ rɔ̱
mua̱a̱l kä palnɛ jɛ,
bia ka̱mnɛ rɔ̱ mua̱a̱l nhiam
Kuɔth Nhial in la cääkdan!
7
Kɛ ɣöö ɛ jɛn Kuothdan,
kä kɛ kɔn nɛy tin gaaŋɛ,
kä kɛ kɔn detkɛ tin la lääkɛ.
Kä ɛn walɛ mi wiaa jɔwdɛ wä liŋ!
8
/Cuarɛ lo̱ckun jak kä bum ce̱tkɛ
mëë cia la̱t kä Mɛ-ri-baa,
kɛnɛ mëë cia la̱t cäŋ ëë
kä Mathaa rɛy dɔaar,
9
mëë cu guurdɔɔŋni ɣä ɣɔ̱n,
mëë cua ɣä thɛm ɛ kɛn,
cäŋ ɛ mëë cikɛ lätkä nɛn.
10
Kä cua ɣä jakä gak kɛ run
ti jiɛn da̱ŋ ŋuaan
kɛ jɛn nɛ ɛmɛ,
cua̱ ruac wa̱a̱ i̱, “Kɛ nɛy ti
ci lo̱ckiɛn bath,
kui̱c kɛn duɔ̱pkä.”
11
Kä kɛ kui̱ ɛmɔ kɛ gaakdä cua̱
wee i̱, “Kɛn /cikɛ bi wä
guäth lɔ̱ŋädä.”
